NaiveNeuron/SloPal huggingface dataset:
Tomáš, Erik, poslanec NR SR (2022-11-15):
Minister Mikulec má toho na rováši už dosť a je tých prešľapov toľko, že by stačili na zlomenie krku každému inému ministrovi, ale toto posledné a totálne zlyhanie už naozaj ohrozuje bezpečnosť slovenských občanov a renomé Slovenskej republiky. Tak Česi uzatvoria, resp. dajú kontroly na svoje hranice a Mikulec hovorí, že všetko je v poriadku. Rakúšania dajú kontroly na hranice a Mikulec hovorí, že všetko je v poriadku. Ja už mám pocit, že on tých migrantov už pomaly tu víta ako Merkelová niekedy v Nemecku. On si uvedomuje, ten človek, čo všetko sa môže stať? Áno, za predchádzajúcich vlád sa toho stalo aj veľmi veľa, ale všetci si spomeniete, aj veľmi veľa zlého, ale všetci si určite dobre spomeniete, ako sa predchádzajúce vlády zachovali, keď prišla do Európy obrovská migračná vlna. Ako zodpovedne sa strážili hranice, ako zodpovedne sa pristupovalo k tejto ilegálnej, opakujem, ilegálnej migrácii. Tak to sa tu naozaj niečo musí stať, aby sa kompetentní spamätali? To naozaj nemáme lepšieho, schopnejšieho človeka, ktorý by viedol rezort aj pri týchto citlivých témach? Veď sami vy koaliční poslanci viacerí hovoríte, že pán minister Mikulec by už ministrom nemal byť. Tak aký je problém zdvihnúť ruku za jeho odvolanie, nech to robí niekto iný? To sa naozaj musí niečo stať?! Musí sa niekomu naozaj reálne ublížiť, až potom otvoríte oči, alebo či ani potom nie? Stačilo uzavrieť, alebo podať kontroly na slovensko-maďarskú hranicu, podobne ako to urobili Česi a Rakúšania. Prečo si chránia svoje územie? Lebo je to nebezpečné, bolo to nebezpečné a bude to nebezpečné. A keď máme takého ministra akého máme, tak naozaj sa niečo stať môže.
Hrušovský, Pavol, podpredseda NR SR (2011-07-08):
Pán poslanec Somogyi a Ondruš chcú reagovať na vystúpenie pána podpredsedu vlády. Pán poslanec Somogyi.
Blanár, Juraj, podpredseda NR SR (2022-10-06):
Ďakujem, pani navrhovateľka. Teraz udeľujem slovo spravodajcovi, pánovi poslancovi Jozefovi Hlinkovi za výbor pre financie a rozpočet, aby uviedol spravodajskú informáciu v prvom čítaní.
Jílek, Rastislav, poslanec NR SR (2021-06-24):
Pán predseda, chcem vás poprosiť ako spravodajca, aby sme o tomto bode hlasovali v utorok 29. 6. 2021 o 17.00 hod.
Baránik, Alojz, poslanec NR SR (2017-04-06):
Ďakujem pekne. Ja by som sa ešte vrátil k tejto téme preto, aby som urobil celkom jasným to, že samozrejme, za prácu v nedeľu patrí príplatok, pretože... (Prerušenie vystúpenia predsedajúcim.)
M. Číž, podpredseda NR SR: (2007-02-06):
(Hlasovanie.) Prítomných 97 poslancov, za návrh 77 poslancov, proti 16 poslancov, zdržali sa 2 poslanci, nehlasovali 2 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pani spravodajkyňa.
P. Hrušovský, podpredseda NR SR: (2002-08-20):
A. Hoffmann, poslanec: Schváliť.
Kotleba, Marian, poslanec NR SR (2017-05-17):
Miňo, veľmi dobre uvedený náš návrh. A som rád, že aj keď si zo severu východu, si spomenul aj tú, tú Krásnu Hôrku, pretože tam už nielen ľudia strácajú akúkoľvek dôveru v zákon, ale aj samotní policajti, ktorí, ktorí jednoducho nevedia s tými, s tými asociálnymi Cigánmi spraviť vôbec nič, pretože vždy ide len o priestupok, ktorý sa nedá v podstate nijako postihnúť. Dokonca sú medzi policajtami aj takí, ktorí vydajú uznesenie, medializované práve vďaka našej strane, aj o tom, že vyhrážky smrťou sú o tohto etnika súčasťou životného štýlu. Takže som rád, že si spomenul aj tento juh. Ale hlavne, Miňo, musím ťa trošku ako starší kolega poučiť. Ty si to predniesol veľmi romanticky až naivne, akoby si zabudol, že tretina tohto pléna je priamo napojená na kšefty s drevom, ďalšia tretina si robí biznis cez mimovládne organizácie na ochrane práve takýchto asociálov. Čiže veľmi dobrá reč, len klopeme asi na zatvorené dvere, ale pravdu ukáže hlasovanie.
Mihál, Jozef, podpredseda vlády a minister práce, sociálnych vecí a rodiny SR (2010-09-07):
Vážený pán predseda, vážené pani poslankyne, vážení páni poslanci, vážení prítomní, nakoľko štátu hrozia značné hospodárske škody vzhľadom na aktuálny vývoj stavu povodní na území Slovenskej republiky, je potrebné urýchlene umožniť zmenou zákona č. 5/2004 Z. z. o službách zamestnanosti vytvorenie legislatívnych podmienok, ktoré prispejú k vytváraniu pracovných miest pre uchádzačov o zamestnanie, zameraných na predchádzanie vzniku povodní a riešenie ich následkov. Na riešenie týchto situácií sa navrhuje zaviesť nový príspevok na podporu zamestnanosti na realizáciu opatrení na ochranu pred povodňami a na riešenie následkov mimoriadnych situácií tak, aby vybrané subjekty mohli vytvárať dočasné pracovné miesta, na ktoré budú prijímať uchádzačov o zamestnanie. Týmto opatrením sa zároveň podporuje zvýšenie miestnej a regionálnej zamestnanosti a zabezpečuje celospoločenské riešenie mimoriadnych situácií spôsobených prírodnými živlami. Súčasne sa navrhuje, aby sa tento príspevok mohol poskytnúť aj zamestnávateľom, ktorí budú riešiť následky mimoriadnych situácií vyhlásených od 1. mája 2010 do nadobudnutia účinnosti tohto zákona. Súčasne sa vzhľadom na aktuálny vývoj ekonomickej situácie navrhuje predĺženie účinnosti jedného z protikrízových opatrení, a to príspevku na podporu udržania zamestnanosti o jeden rok, čím sa vytvoria predpoklady na udržanie pracovných miest u tých zamestnávateľov, u ktorých ešte v dôsledku prevádzkových ťažkostí spôsobených globálnou ekonomickou krízou hrozí prepúšťanie zamestnancov a zrušenie pracovných miest. Z uvedených dôvodov vláda Slovenskej republiky navrhuje, aby sa Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1966 Z. z. o rokovacom poriadku Národnej rady Slovenskej republiky uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, a ktorým sa menia a dopĺňajú niektoré zákony. Ďakujem za pozornosť.
Matejičková, Zuzana, poslankyňa NR SR (2024-05-21):
V rozprave podala pani poslankyňa Remišová tri pozmeňujúce a doplňujúce návrhy. O prvom pozmeňujúcom a doplňujúcom návrhu pani poslankyne Remišovej však nie je možné hlasovať, lebo sme schválili 5. bod zo spoločnej správy. Pán predseda, nakoľko druhý a tretí pozmeňujúci a doplňujúci návrh pani poslankyne Remišovej rozširuje návrh zákona a navrhovateľ s tým nevyjadril súhlas, podľa § 94 ods. 4 zákona o rokovacom poriadku Národnej rady Slovenskej republiky nie je možné o nich hlasovať.
Bugár, Béla, podpredseda NR SR (2010-08-04):
Pán poslanec Zajac.
E. Vestenický, poslanec: (2009-06-26):
Navrhovaný zákon – podľa môjho názoru – o štátnom jazyku v podobe, ako ho prezentuje spoločná správa, je pre vás výhodný. Napĺňa jeden z vašich postupných krôčikov k cieľu. Asi práve preto už opäť vŕtate do vlády. A prečo aj nie? Veď ďalšia požiadavka sa vám naplnila, tak už nie je zaujímavá. Načo chváliť autora. Treba postaviť požiadavku novú a ešte tvrdšiu! A kričať a fňukať a kričať a prvý obviňovať! To pôsobí veľmi sugestívne a to sa už osvedčilo nejedenkrát. Takže, pán poslanec, predvídam, že ak bude hroziť neschválenie tohto vládneho návrhu zákona, napríklad z dôvodu manévrovania niektorých koaličných poslancov a vy to včas postrehnete, tak som presvedčený, že ich bleskovo zastúpite svojimi hlasmi. Ďakujem.
Buček, Jozef, poslanec NR SR (2017-03-23):
Pán predsedajúci, chcem oznámiť, že sťahujem svoj návrh zákona na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (tlač 439), z programu tejto schôdze.
Grendel, Gábor, podpredseda NR SR (2021-06-30):
Pán poslanec Blcháč s faktickou poznámkou.
Smolíková, Eva, poslankyňa NR SR (2017-02-02):
Veľmi pekne ďakujem, pán predsedajúci. No, takže my sme si už tento zákon aj predtým trošku viacej priblížili, takže ja to už len teraz zhrniem. Naozaj tu ide o tú legislatívnu úpravu, akési vyčistenie v legislatíve, aby naozaj ten status pedagogického zamestnanca mal i majster odbornej výchovy, učiteľ umeleckej praxe alebo učiteľ odbornej praxe, ktorý je zamestnancom zamestnávateľa v duálnom vzdelávaní žiakov, ktorý participuje na praktickom vyučovaní. Je to vlastne, sú to podnety z obce pedagogických a odborných zamestnancov. Takisto je to stanovisko z ministerstva školstva, z legislatívneho odboru, aby sa tieto veci uzrejmili a raz a navždy dali do poriadku. Zamestnávatelia ctení, oni veľmi dobre vedia, že oni majú tri možnosti zo zákona. Od samého začiatku môžu použiť na toto praktické vyučovanie buď inštruktora, alebo si môžu kvázi teda vypožičať učiteľa, teda majstra odbornej výchovy zo školy, alebo môžu mať potom už na to ich vlastné riziko majstra odbornej výchovy s tým, že musia mu uznať ten status pedagogického zamestnanca. V tom je podstata celého návrhu tohoto zákona. Ďakujem pekne.
Ľ. Mušková, poslankyňa: (2003-04-10):
Pre krátkosť času nebudem sa prieť, či pôvodný zrušený zákon bol v súlade, alebo nebol v súlade s ostatnými legislatívnymi normami. Myslím si, že to je nezmysel, čo tvrdia pracovníci ministerstva. Ale o tom nebudem diskutovať. Ja som sa chcela spýtať pána ministra Kaníka na jednu vec. On pri rušení zákona o Fonde náhradného výživného z toho miesta, na ktorom stojíte teraz vy, sľúbil celej Národnej rade hľadanie riešenia vo veľmi krátkom čase. Pokiaľ viem, nič sa na ministerstve nepripravuje, ani sa neplánuje v tomto probléme hľadať riešenie. Musím povedať, že práve naopak, od nového roku sa všetkým rodinám vrátane tých rodín, ktoré sú neúplné, zhoršila sociálna situácia ešte o to, že sa zvýšili ceny plynu, ostatných energií atď., tovaru, čo, samozrejme, ešte zhoršilo situáciu týchto detí. Môžem ubezpečiť, že, áno, samozrejme, trestné stíhanie a teda ten doplnok do Trestného zákona je potrebný, ale to nerieši momentálnu situáciu, núdzovú situáciu týchto detí a sľubujem, že sa budem aj naďalej pána ministra pýtať, čo v tejto veci napriek jeho sľubom alebo nedodržania sľubu robí. Ďakujem.
Brocka, Július, poslanec NR SR (2011-09-13):
Pán predsedajúci, dajte hlasovať o postúpení návrhu zákona do druhého čítania.
Dobeš, Peter, poslanec NR SR (2021-01-29):
Ďakujem za slovo. Ja vítam túto debatu veľmi pokojnú, ktorá sa týka nás všetkých, ktorí používame vozidlá, jazdíme denne a sme svedkami toho množstva bilbordov, ktoré sú popri našich cestách. Ja vidím také zefektívnenie odstraňovania týchto bilbordov, ako aj možnosť zbaviť sa tohto tzv. vizuálneho smogu. 	A zároveň chcem tak nejak povedať, že odstraňovanie bilbordov doteraz je veľmi problémové predovšetkým pre samosprávy. Častokrát ide o sporné veci vlastníkov, správcov ciest s vydaním súhlasných stanovísk dotknutých orgánov, organizácií. Častokrát ide o nelegálne stavby a prinášajú tým problémy predovšetkým pre obce a mestá. Popri diaľnici a rýchlostných cestách či obyčajných regionálnych komunikáciách sú priam posiate. Preto vítam tento zákon, ktorý by mohol priniesť určitý poriadok. Vítam túto poslaneckú iniciatívu, ako aj pomoc predovšetkým pre samosprávy. Bezpečnosť dopravy pred reklamou má absolútnu prednosť v niektorých krajinách, ako je Rakúsko, Nemecko, Španielsko alebo Fínsko. V každej zo spomínaných krajín platí striktný zákaz umiestňovania bilbordov pri cestách. Možno aj týmto poznatkom sa môžme inšpirovať. Ďakujem týmto navrhovateľovi a predkladateľovi tohto zákona. Ďakujem.
Žiga, Peter, podpredseda NR SR (2024-04-19):
Pán poslanec Grendel.
Bugár, Béla, podpredseda NR SR (2010-12-01):
Pán poslanec Kužma s faktickou.
A. Belousovová, podpredsedníčka NR SR: (2010-02-03):
Ďalším bodom bude prvé čítanie vládneho návrhu zákona, ktorého predkladateľom je  minister dopravy, pôšt a telekomunikácií Slovenskej republiky pán Ľubomír Vážny. Keďže je ešte na rokovaní vlády, a teda presunie sa, bude mu to trvať určitý čas, vyhlasujem 15-minútovú prestávku. (Prerušenie rokovania o 10.21 hodine.) (Pokračovanie rokovania o 10.36 hodine.)
Danko, Andrej, predseda NR SR (2018-10-24):
Je súhlas všeobecný. (Súhlasná i nesúhlasná reakcia pléna.) Tak, keď nie, nie, pani Blahová nesúhlasí, poprosím, po poslaneckom grémiu v rámci hlasovania o tom budeme rokovať. Alebo nech sa páči na základe návrhu pána poslanca Podmanického hlasujeme. Nieže budete za. (Povedané so smiechom.) (Hlasovanie.) Prítomných 137, za 100, proti 32, zdržali sa 4, nehlasoval 1. Konštatujem, že sme uvedený návrh schválili. Pán poslanec Matovič. Do rozpravy? To bola rozprava, ospravedlňujem sa. Takže ešte raz, prosím pánov predsedov poslaneckých klubov dozadu. (Zasadnutie poslaneckého grémia.) (Po zasadnutí poslaneckého grémia.)
Jurinová, Erika, podpredsedníčka NR SR (2014-04-01):
Ďakujem pekne za slovo, pán predseda. No asi by sme si mali povedať, že čo je hlavným účelom tohto zákona. Takže v prvom rade definovať starobné dôchodkové sporenie, definovať nedotknuteľnosť vlastníckych práv starobného dôchodkového sporenia, definícia nezrušiteľnosti starobného dôchodkového sporenia, úprava veku a úprava sadzieb. A podotýkam, že zaujímavé je aj to, že odkedy má účinnosť tento zákon. Takže to len na margo tých dišpút, ktoré sme tu počuli, vlastne politických debát, ktoré tu vedieme. A ja by som sa ešte pristavila pri slovách, ktoré povedal nedávno aj pán poslanec a zároveň generálny riaditeľ Sociálnej poisťovne. V jeho slovách som cítila akoby náznak toho, že si uvedomuje potrebnosť druhého piliera, lebo bilancia Sociálnej poisťovne je naozaj veľmi zlá. Takto to možno nie celkom presne reprodukujem, ale takto som si to zapamätala, a súhlasím s tým. A tam treba dodať, že toto je len ochrana sporenia, dôchodkového sporenia. A v skutočnosti by sme mali ísť ešte oveľa ďalej. A dúfam teda, že vláda nad tým uvažuje, že čo bude robiť aj s prvým pilierom, pretože vieme, že dnes na jedného dôchodcu pracuje 1,6 aktívneho človeka, čo je veľmi malý podiel alebo veľmi málo. Jednoducho aj ten prvý pilier je neudržateľný. Takže mali by sme spojiť v úsilí, spojiť sily v úsilí ochrany sporenia, kde vieme, kde sú zadefinované peniaze, ktoré patria ich sporiteľom. Na druhej strane postúpiť aj o krok ďalej a robiť veľké asi zmeny, dôsledné zmeny aj v prvom pilieri, čo bude bolestné, ale určite pre udržateľnosť tohto piliera potrebné. Ďakujem.
M. Hort, podpredseda NR SR: (2007-11-28):
vládnom návrhu zákona o štátnom rozpočte na rok 2008 . Ďalším písomne prihláseným do rozpravy je za poslanecký klub KDH pán poslanec Brocka. Pán poslanec, je tu priestor pre vaše vystúpenie v rozprave. Nech sa páči.
Bugár, Béla, podpredseda NR SR (2019-10-16):
Ďakujem. Otváram rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Ako jediný pán poslanec Mihál. A teraz prerušujem rokovanie o tomto bode programu a po hlasovaní pristúpime k rozprave. Ďakujem pekne. (Prestávka.) (Po prestávke.)
Bugár, Béla, podpredseda NR SR (2017-02-09):
Nech sa páči, prezentujme sa a hlasujme. Pardon. Ešte raz, teraz, nech sa páči, prezentujte sa hlasujme všetci. (Hlasovanie.) Prítomných 136 poslancov, za 74, proti 13, zdržalo sa 47 poslancov, 2 nehlasovali. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči.
Viskupič, Jozef, poslanec NR SR (2015-04-23):
Pán Susko, pri všetkej úcte, neviem, čo bolo nepochopiteľné na tom, že ja ako nečlen ústavnoprávneho výboru som sa snažil osvetliť, že opozičné návrhy, pod ktorými, viacerými, som podpísaný, môžem predkladať až v druhom čítaní. Veď taký proces tu beží. A jediné, čo som hovoril, a čo ste spomenuli na začiatku svojho prejavu, že čo som tým myslel. No myslel som tým presne to, čo sa následne stalo, že opozičné návrhy prišli od aj nečlenov ústavnoprávneho výboru do druhého čítania. To, že sme mali v laviciach predložený nejaký návrh a nejak marketingovo sme sa bavili v prvom čítaní o nejakej filozofii a my sme tú filozofiu nepoznali, a čo je najpodstatnejšie, že ste ju nepoznali ani vy, je otázka, ktorú vám tu hovoria iní odborníci na obchodné a právo. A preto si myslím, že bola absolútne korektná. A ešte by som bol opatrný v tých, keďže ste tam asi päťdesiatkrát v tom vašom prejave povedali slovko „štandardný“, podľa mňa už samotný proces skráteného legislatívneho konania štandardným nie je. Čiže sme sa bavili o neštandardnom riešení v neštandardnej situácii a vy ste nemali riešenie. To bola podstata. A my sme vás veľmi korektne žiadali o to, aby ste nám ho predstavili a vedeli sme, nie prekvapivo, ale dopredu, o čom sa budeme baviť. Toľko na vysvetlenie. My ako nečlenovia ústavnoprávneho výboru vieme poskytovať pozmeňovacie návrhy v druhom čítaní, a to viete, dúfam, aj vy.
B. Bugár, podpredseda NR SR: (2004-05-13):
(Hlasovanie.) Prítomných je 133 poslancov, za 88, proti 9, zdržalo sa 34, nehlasovali 2. Konštatujem, že pozmeňujúci návrh pána poslanca Hamerlika sme schválili. Nech sa páči, ešte pozmeňujúci návrh pána poslanca Muránskeho. M. Vajda, poslanec: Ešte, pán predsedajúci, dajte hlasovať o pozmeňujúcom návrhu, ktorý predniesol pán poslanec Muránsky.
Laššáková, Jana, podpredsedníčka NR SR (2014-03-19):
Na vystúpenie pani poslankyne nie sú faktické poznámky. Nech sa páči, pán poslanec Hlina.
Hrušovský, Pavol, predseda NR SR (2011-12-08):
Pán podpredseda!
Mikloš, Ivan, poslanec NR SR (2013-09-18):
Počkám, kým tu bude kľud. (Prerušenie vystúpenia predsedajúcou.)
Danko, Andrej, podpredseda NR SR (2024-09-17):
Vy viete, že tí ľudia boli vylúčení zo strany, dobre? Nech sa páči, pán poslanec Krátky. (Reakcia z pléna.) Pán Pročko, poprosím vás, svoje tupé poznámky si odložte, dobre? Mimo vystúpenia vykrikujete neustále. Ste jediný poslanec, ktorý tu vykrikuje, keď mu dochádza tabletka a správa sa ako blázon. Nech sa páči, pán poslanec Krátky.
Hrnčiar, Andrej, podpredseda NR SR (2017-02-08):
Takže pokračujeme v prerušenom rokovaní o návrhu poslancov Mariana Kotlebu, Rastislava Schlosára, Jána Kecskésa, Natálie Grausovej a Jany Nehézovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Nech sa páči, pán poslanec, môžete pokračovať. (Pokračovanie rokovania o návrhu poslancov Národnej rady Slovenskej republiky Mariana kotlebu, Rastislava Schlosára, Jána Kecskésa, Natálie Grausovej a Jany Nehézovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 371.)
Borguľa, Martin, poslanec NR SR (2022-02-08):
Ďakujem, kolegovia, za vaše pripomienky. Čo sa týka Združenia miest a obcí Slovenska a Únie miest Slovenska, tak tam boli dve veľké kolá rokovaní. Dvakrát bol ten zákon v medzirezortnom pripomienkovaní a určite všetky tie detailné, odborné až, až extrémne odborné otázky vám zodpovie pán podpredseda vlády, pán Holý. Čo sa týka čiernych stavieb, pán Kočiš, som o tom absolútne presvedčený a v tom zákone, myslím, je to veľmi exaktne napísané, že čierne stavby skončili. A čo sa týka, pán Šíbl, neviem, tak asi naozaj čítame iné zákony. Ja tu hájim záujmy ľudí. Ľudí, ktorí, žiaľ, musia kupovať extrémne drahé byty, lebo tie byty sa obstarávajú tak ťažko, územné rozhodnutia, stavebné povolenia, že jednoducho na dokumentáciu pre výstavbu bytov potrebujete roky. Hájim tu záujmy ľudí, ktorí si chcú postaviť rodinný dom a v dobrej viere si mnohokrát kúpia pozemok a nakoniec im starosta a stavebný úrad začne robiť úplné nezmyselné obštrukcie. Hájim transparentnosť, pán Šíbl, lebo dnešný stavebný zákon a celý proces územného plánovania, stavebného povoľovania, no korupčnejšie prostredie si ani neviem predstaviť. Jeden dostane povolenie na nezmysel za tri mesiace, druhý dostane na vedľajšom pozemku povolenie, jak vôbec dostane, tak za roky. Viete mi toto vysvetliť, ako je toto možné? Však v samosprávach sa s tým boríme roky rokúce. Koľko čiernych stavieb vzniklo? Aké stavby vznikli? Akým spôsobom vznikli? Prečo tomu povolili? Prečo tomu nepovolili? To toto všetko zmizne. Tento zákon je v prospech ľudí. Je transparentný, je dobrý a je to zákon patriaci do modernej spoločnosti, do 21. storočia. Ďakujem.
Kavecká, Monika, poslankyňa NR SR (2021-06-18):
Ďakujem veľmi pekne za slovo. Pán Kuffa, ja oceňujem to, že teraz hovoríte o zvyšovaní platov. Ale ja si pamätám rok 2016, pred voľbami 2015, kedy ste sa veľmi nepekne vyjadrovali na tému problematiky zvyšovania platov sestier. Mne to bolo veľmi ľúto, keď som vás počúvala hore z balkóna, kde ste naozaj povedali, že čo vlastne chceme. Už vtedy viete veľmi dobre, vtedy, keby sa bola začala riešiť táto problematika, nechcem útočiť, ani nechcem vo vás vzbudzovať pocit viny, ale bolo to hrozné, skutočne hrozné. Som rada, že ste zmenili názor a som naozaj veľmi rada, pretože už vtedy sme mohli urobiť prvé kroky a, bohužiaľ, sa to v tomto pléne nestalo. A tento zákon, ktorý je, my ho berieme ako tú lastovičku, ktorú sme si my dali v rámci nášho programového vyhlásenia vlády, aby sa naozaj tým zdravotníckym pracovníkom zdvihla tá mzda adekvátne, aby to bolo motivujúce, aby ostali v zdravotníckych zariadeniach a ten náš niekoľkoročný ťažký boj, ktorý zdravotnícki pracovníci zvádzajú voči tomuto štátu, aby sme mohli vykonávať tú prácu v dostatočnom počte, lebo ten personál, ktorý je, je to najcennejšie a, bohužiaľ, táto ťažká koronakríza to nielenže potvrdila, ale proste v takomto, by som povedala, že ťažkom stave utvrdila tú ráznosť, ktorá teraz musí prísť. A očakávam takisto, že pri príprave nového zákona o odmeňovaní, na ktorom intenzívne pracujem so všetkými stavovskými a odborovými organizáciami, aby sme sa skutočne dohodli, aká tá mzda má byť adekvátna... (Prerušenie vystúpenia časomerom.)
I. Mikloš, podpredseda vlády a minister financií SR: (2004-04-06):
Ten rozdiel oproti schválenému zákonu, oproti tomu, čo pán prezident navrhuje, je v tom, že pán prezident navrhuje, aby sa úplne zrušil dátum rušenia týchto poplatkov. Chcem povedať, že tieto poplatky zo vstupného, z reklamy a ďalšie, ktoré sú rušené, sú rušené preto, že je to nevyhnutné v súvislosti so Smernicou 77/388 EHS Európskej únie, a to z toho dôvodu, že tieto poplatky viacnásobne zdaňujú niečo, čo už raz zdanené predtým bolo. Konkrétne vstupné z reklamy a poplatok z reklamy a zo vstupného už raz zdanený bol v dani z pridanej hodnoty, poplatok za ubytovaciu kapacitu už raz zdanený je v dani z nehnuteľnosti. Takže chcem vás požiadať, aby aj tento zákon bol schválený, aby ste ho schválili tak, ako to bolo v pôvodnom znení, pričom chcem povedať, že aj to pôvodné znenie na tých 9 mesiacov alebo 8 mesiacov dokonca vlastne je v rozpore so smernicami Európskej únie, ale aspoň je tam povedané, že to platí takto v rozpore len do konca roka a od 1. januára to už bude zrušené. Ak by prešiel návrh pána prezidenta, tak by to vlastne bolo v rozpore bez časového ohraničenia, v tom je ten rozdiel. Ďakujem pekne.
Simon, Zsolt, poslanec NR SR (2016-06-07):
Ďakujem pekne. Vážený pán podpredseda vlády, pán minister vnútra, musím povedať, že v tomto volebnom období vaše vystúpenie nabralo úplne iný rozmer. Pri programovom vyhlásení vlády sme mali možnosť vidieť arogantný, agresívny, impulzívne vystúpenie, napriek tomu dnes ste boli veľmi kľudný, snažili ste sa vystupovať dojmom kľudného, rozvážneho ministra vnútra. Ale musím povedať, že to sa dá pripísať asi tomu, že za vami z kolegov z vlády nikto nesedel. Dá sa to pripísať aj tomu, že kolegovia, koaliční partneri, vás nechránili. Ja sa čudujem kdesi trošku aj svojim, vašim koaličným partnerom, keď ste kritizovali za prípad daňového úradu, budovy Daňového úradu v Košiciach. Vtedy vám okresný predseda SDKÚ Ščurka „prekádzal“. Ale to, že vo vašej vláde ste s ním urobili v Nitre Investe biznis s pozemkami v Jaguári, to už neprekáža. Kritizovali ste predchádzajúcu vládu, ale pán minister, pozrite sa okolo seba. Však tam sedia tí istí ľudia, ktorí boli v SDKÚ vtedy a snažili sa to zakryť. Áno, v tom čase sme povedali, že je to problém a je to treba riešiť. Možnože nie tak nahlas, ako sme to mali urobiť. Ale sme to povedali. Ale dnes neriešime SDKÚ, ale riešime vaše kroky a to, aký má charakter táto krajina.
Ďuriš Nicholsonová, Lucia, podpredsedníčka NR SR (2016-10-21):
Pani poslankyňa Zemanová, nech sa páči.
Jahnátek, Ľubomír, poslanec NR SR (2017-04-05):
Ďakujem pekne. Pán poslanec Poliačik, v tak vážnej téme, ako sú Mečiarove amnestie, sme sa s viac ako stodvadsiatimi hlasmi posunuli tak ďaleko, že som nepredpokladal, že zneužijete ešte aj túto situáciu a budete osobne urážať. Nazvali ste premiéra nemorálnym človekom alebo taký nejaký výraz ste použili. Takže, pán Poliačik, premiér určite nenavádzal mladých ľudí na užívanie čistých drog, tak ako ste to urobili vy. Keby ste bol tak morálne čistý, ako sa tu prezentujete, tak si myslím, že by ste sa dávno vzdal mandátu. Ďakujem.
Pčolinský, Peter, podpredseda NR SR (2023-06-22):
Ďakujem. Dávam teraz slovo poslancovi Mihalikovi z výboru pre sociálne veci, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Kaník, Ľudovít, poslanec NR SR (2014-11-09):
Pán minister, vaša reč bola veľmi zaujímavá a ja by som ju tak prirovnal k reči hokejového trénera, ktorý po druhej tretine demoralizujúcemu a prehrávajúcemu mužstvu ide zdvihnúť morálku. Vy musíte byť naozaj veľmi demoralizovaný alebo váš tím, ako ste ho nazvali, vaše družstvo silne demoralizované, keď ste sa mu takto pokúsili zdvihnúť morálku a ešte ho postaviť na nohy, že nebojte sa, my to ešte znova dáme. Táto schôdza preukázala na príkladoch mnohých káuz, na príklade mnohých korupčných káuz a klientelizmu, že ste tu vytvorili systematicky a dlhodobo korupčné prostredie ako systém, ktorý ovláda túto krajinu, bez ktorého nevie nikto fungovať, kto chce pôsobiť vo verejnom sektore alebo podnikať s verejným priestorom. Zároveň vám bolo preukázané, že systematicky odvádzate Slovensko od typu liberálnej demokracie, kde vláda vládne v záujme občanov, k systému demokracie, kde vláda vládne a koná v prospech úzkej záujmovej skupiny ľudí. Použili ste tu aj slová, že opozícia zneužila túto schôdzu. Viete, presne takéto slová používali demoralizovaní komunisti v roku ´89 po Novembri, keď hovorili, že protištátne živly zneužili študentov na rozvracanie štátu a republiky. Presne tieto slová a presne v rovnakej súvislosti. My tu len plníme našu úlohu. Poukazujeme na vaše chyby, zlyhania a na to, že ste politickú moc, ktorú vám občania dali, zneužili a zneužívate proti nim samotným.
Číž, Miroslav, podpredseda NR SR (2015-07-02):
Ďakujem, pán minister. Otázku pod poradovým č. 2 položil pán poslanec Péter Vörös a položil ju ministrovi práce, sociálnych vecí a rodiny Slovenskej republiky Jánovi Richterovi. Otázka znie: „Vážený pán minister, prednedávnom sa na vás otvoreným listom obrátila skupina rodičov vychovávajúcich zdravotne postihnuté deti. Žiadajú vás o zohľadnenie ich požiadaviek ohľadne zlepšenie ich sociálneho postavenia a podpory zo strany štátu. V závere svojho listu vás požiadali aj o osobné stretnutie. Pán minister, aký máte názor na požiadavky rodičov hendikepovaných detí, respektíve akým spôsobom mienite vyhovieť ich požiadavkám?“ Ešte mi dovoľte povedať k tejto otázke, že pánovi poslancovi bola pod poradovým č. 4 rovnako vyžrebovaná otázka, ale znenie obidvoch otázok je prevažne totožné, takže pán poslanec oznámil, že bude odpoveď na otázku č. 2 považovať aj za odpoveď na otázku č. 4. Máte slovo, pán minister. Štandardne poprosím oznámiť ukončenie odpovede.
B. Bugár, podpredseda NR SR: (2004-03-11):
(Hlasovanie.) Prítomných 135 poslancov, za návrh 54, proti 55, zdržalo sa 25 poslancov, nehlasoval 1. Konštatujem, že 3. návrh sme neschválili. Nech sa páči. R. Vavrík, poslanec: Pán podpredseda, dajte, prosím hlasovať o pozmeňujúcom návrhu pána poslanca Kaliňáka. (Hlasy v pléne.)
Kollár, Boris, poslanec NR SR (2018-02-14):
Ďakujem, pán predsedajúci. Chcem podporiť názor pána Farkašovského. Je cítiť, že pochádza z médií a problematike sa rozumie. Skutočne môžem povedať, že treba posilniť naozaj kompetencie rady pre retransmisiu, možno upraviť v tomto aj zákon. Osobná skúsenosť je, že keď, a vlastne aj, aj zákonná, keď chcete previesť médium, napr. rádio, tak do určitého počtu percent len oznamovacia povinnosť. Nad – musí to rada schváliť, ale teoreticky, keď si vy založíte eseročku a licencia, licenciu drží eseročka, a nie fyzická osoba, čo väčšinou sú to eseročky, tak keď už prevádzate na úrovni vlastníka tej s. r. o., môže byť ďalší reťazec 3-4 ďalších, jedna vlastní druhú. A na tú už nemá dosah rada pre retransmisiu a vy to môžete v treťom kolene prepisovať, ako chcete, a rada na to nemôže, nemá žiadny právny dosah, lebo ten držiteľ tej licencie je vždy tá prvá s. r. o. a mení sa majiteľ tretej, štvrtej, piatej. To znamená, že áno, presne ako hovoril pán Farkašovský, je to pravdou, tam treba posilniť tie kompetencie, aby sa toto nestávalo. Doteraz je zakázané len krížové vlastníctvo tých elektronických médií, ale ja si myslím, že je namieste tie veľké domy nejakým spôsobom tiež riešiť, lebo keď si zoberiete, že budú mať aj televíziu a teraz budú mať aj obrovské printy a ešte si nakúpia rádiá, tak to nie je, nie je to správne, aby, aby sme odovzdali, je to vlastne tretia veľmoc, alebo odovzdali by sme takúto obrovskú moc do rúk pár bohatým ľudom a nemali by sme nad tým kontrolu. Ja si myslím, že je namieste sa touto otázkou sa zaoberať a skutočne ten zákon nie, že sprísniť, ale, ale dostať to do nejakej normálnej úrovne, aby, aby ten štát mal páky a kontrolu nad... (Prerušenie vystúpenia časomerom.)
Gyimesi, György, poslanec NR SR (2022-03-16):
Ďakujem. Pán predseda, keďže sme hlasovali, odhlasovali body zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
Jurinová, Erika, podpredsedníčka NR SR (2013-09-20):
Ďakujem pekne. Reakcia na faktické poznámky, pán poslanec Hlina.
Baláž, Radovan, poslanec NR SR (2016-11-23):
Ďakujem pekne, pán predsedajúci. Vážený pán minister, vážené kolegyne, kolegovia, dovoľte mi, aby som v mene skupiny poslancov predniesol jeden pozmeňujúci návrh k tomuto vládnemu návrhu zákona, a týka sa tento pozmeňujúci návrh zrušenia daňových licencií. Zrušenie daňových licencií bol záväzok viacerých politických strán vrátane aj Slovenskej národnej strany, ktorá sa zaviazala svojim voličom daňové licencie v tomto volebnom období zrušiť, a preto som rád, že tento záväzok sa stal aj súčasťou... (Ruch v sále, zaznievanie gongu a prerušenie vystúpenia predsedajúcim.)
Sulík, Richard, predseda NR SR (2011-02-08):
Ďakujem pekne. Pokračujeme v schôdzi. Chcem sa opýtať, či je všeobecný súhlas, aby sme v tomto bode pokračovali zajtra v rozprave. (Súhlasná reakcia pléna.) Ďakujem veľmi pekne. Pokračujeme druhým čítaním o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 184 a spoločnú správu výborov máte ako tlač 184a. Poprosím ministra práce, sociálnych vecí a rodiny pána Jozefa Mihála, aby vládny návrh zákona odôvodnil. Poprosím spoločnú spravodajkyňu Natáliu Blahovú, aby zaujala miesto pre spravodajcov. (Ruch v sále.) Poprosím o trochu kľudu. Kolegyne a kolegovia, poprosím, keby ste mohli venovať pozornosť navrhovateľovi. Ešte, poprosím, počkajte chvíľočku, dokým sa naši poslanci... Ďakujem pekne. Nech sa páči. Nech sa páči, pán minister.
Bugár, Béla, podpredseda NR SR (2019-06-21):
Ďalej v rozprave vystúpi pán poslanec Krajniak. Nech sa páči.
Figeľ, Ján, podpredseda NR SR (2012-07-25):
Ďakujem pekne. Chce sa k rozprave vyjadriť pán spravodajca? Nie je tomu tak. Prerušujem rokovanie o tomto bode. A teraz pristúpime k rokovaniu o druhom čítaní o vládnom návrhu zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov . Vládny návrh je uvedený ako tlač č. 79 a spoločná správa ako tlač 79a. Takže, prosím, znovu, pán podpredseda vlády, máte slovo na uvedenie tohoto návrhu.
B. Bugár, podpredseda NR SR: (2004-05-14):
Nech sa páči, pani spravodajkyňa, máte slovo.
Blanár, Juraj, podpredseda NR SR (2022-11-08):
Na... (Predsedajúcemu sa vypol mikrofón.) Teraz ma počujete? Už je to dobré. Takže ešte raz, na vystúpenie pána poslanca nebola žiadna faktická poznámka, to znamená, že sme vyčerpali týmto rozpravu, ktorú vyhlasujem za uzavretú. Nepredpokladám, že pán navrhovateľ by chcel záverečné slovo. Pán spravodajca? (Reakcia spravodajcu.) Hlasovanie o jedenástej hodine, ktoré nás čaká a bude aj o tomto bode programu. Ďakujem pánovi spravodajcovi. Pána navrhovateľa poprosím, aby ešte zotrval na svojom mieste, pretože budeme teraz rokovať v ďalšom bode programu, ktorým je druhé čítanie o návrhu poslancov Národnej rady Slovenskej republiky Tomáša Lehotského, Petra Cmoreja, Mariána Viskupiča a Vladimíra Ledeckého na vydanie zákona, ktorým sa mení zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov . Je to pod parlamentnou tlačou 1120, spoločná správa je pod tlačou 1120a. Udeľujem slovo opäť pánovi poslancovi Tomášovi Lehotskému, ktorý za skupinu poslancov tento návrh odôvodní. Nech sa páči.
Pollák, Peter, poslanec NR SR (2015-10-01):
Ďakujem. Pán predseda, prosím, dajte hlasovať o tom, že návrh zákona prerokujeme v druhom čítaní.
Kuriak, Milan, poslanec NR SR (2023-06-13):
Ďakujem za slovo. Ako poslanca Národnej rady a aj ako člena finančného či hospodárskeho výboru ma trošku šokla informácia, ktorú som sa dozvedel až teraz od Igora Matoviča, o nominácii pána guvernéra Národnej banky Slovenska pána Kažimíra na veľmi zaujímavý aj finančne dobre ohodnotený flek. Toto ma naozaj veľmi mrzí. Pán premiér, ste krátko pri vláde a čo sa týka nominácií, neviem, ako ostatným kolegom, ale mne sa už dostalo pár informácií, aj o tu spomínaných nomináciách na Slovenskom pozemkovom fonde, kde si myslím, že doterajší či šéf pán Marosz, že naozaj začal tam robiť veľmi dobré a konkrétne kroky. Tak ja vás chcem aj z tohto miesta poprosiť, buďte za tú krátku dobu ešte tých štyroch mesiacov aj pár dní, buďte zodpovedný k verejným financiám, ale aj opatrný, čo sa týka nominácie, lebo naozaj ľudia toto sledujú a ja si myslím, že aj vo vašom záujme je, aby ste z týchto pár mesiacov, aby ste odišli s čistým štítom ako premiér, ale aj vy ako ministri. Aby som iba nekritizoval, veľmi ma potešila informácia pána ministra pôdohospodárstva aj prísľub na hodine otázok, že ste otvorení venovať sa započatej téme, ktorej sa venujeme už viac ako dva roky, čo sa týka pomoci a podpory malých farmárov. Ja už myslím, že tento týždeň tretíkrát som vás poprosil o stretnutie. Zatiaľ nemám odpoveď, ale verím tomu, že počas tejto júnovej schôdze... (Prerušenie vystúpenia časomerom.)
Paška, Pavol, predseda NR SR (2013-01-31):
(Hlasovanie.) 141 prítomných, 83 za, 58 sa zdržalo. Návrh sme schválili.
Jílek, Rastislav, poslanec NR SR (2021-05-04):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 11. júna 2021 a v gestorskom výbore do 14. júna 2021.
Jurinová, Erika, podpredsedníčka NR SR (2012-07-03):
Ďakujem pekne, pán predseda, za slovo. Úlohou alebo cieľom tejto krátkej, malej, veľmi jednoduchej novely bolo naozaj zjednodušiť systém. Neviem, prečo sa, alebo keď sme diskutovali o tom, tak som mala pocit, že z niektorej strany ide dojem, že ideme robiť z rokovacieho poriadku trhací kalendár. Toto sa mi zdá, že buď tí páni poslanci, s ktorými som sa rozprávala, nevedeli, čo predkladáme, alebo to mali nejak spolitizované zbytočne. Ale naozaj si myslím, že úlohou bolo zjednodušiť systém, a na tom si budem pevne trvať a stáť, že by sa to naozaj stalo, ak by sa novela podporila. Preto vás naozaj prosím, aby ste teda odhodili nejaké škrupule, ktoré vám bránia podporiť toto jednoduché podanie návrhu, a zahlasovali zaň. Ďakujem.
P. Hrušovský, predseda NR SR: (2003-12-12):
(Hlasovanie.) 137 prítomných, 74 za, 63 proti. Návrh sme schválili. Prosím ďalší návrh. B. Opaterný, poslanec: Ďalej, pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu a Výboru Národnej rady pre obranu a bezpečnosť.
P. Hrušovský, predseda NR SR: (2004-03-11):
pristúpime k rokovaniu o ďalšom bode programu, ktorým je hodina otázok a odpovedí, ktoré poslanci podali včera do 12.00 hodiny a overovatelia vyžrebovali poradie otázok, na ktoré bude pán predseda vlády, a ním poverení členovia vlády za neprítomných ministrov, odpovedať na otázky poslancov. Najskôr poprosím pána premiéra, aby oznámil, ktorí z prítomných členov vlády budú odpovedať za neprítomných členov vlády, a potom poprosím pána premiéra, aby ako prvý odpovedal na otázky, ktoré jemu položili páni poslanci. Nech sa páči, pán premiér.
Pčolinský, Peter, podpredseda NR SR (2022-12-07):
Pán poslanec Nemky.
Jurzyca, Eugen, poslanec NR SR (2014-12-03):
Ďakujem pekne. Ja by som chcel poďakovať pani Magde Vášáryovej a oceniť, že asi ako jedna z mála hovorila o efektívnosti vo svojom sektore. Väčšinou v rozprave k rozpočtu sme počuli, alebo často sme počuli prejavy, ktorých cieľom bolo zvýšiť kapitoly rozpočtu, zvýšiť dotácie do nejakých sektorov, ale málokedy sa hovorilo o tom, že ten sektor je ochotný aj merať, čo za tie peniaze urobí, aj reportovať, čo za tie peniaze urobí, a ja si nemyslím, že to je jediné kritérium, meranie efektívnosti že je jediné kritérium, ktoré by malo rozhodovať, ale je dobré ho mať na stole, keď sa hovorí o tom, do ktorej kapitoly koľko peňazí, to je prvá časť poznámky. A druhá časť, pani Vášáryová spomínala na konci to, že sa napríklad dávajú teraz peniaze na vlaky zadarmo a ďalšie také kroky, ktoré sú znakom akoby toho, že peňazí v rozpočte akoby bolo dosť. Tak ja chcem len pripomenúť, že raz v budúcnosti, dúfam, príde čas na to, keď nebudú len vratky za plyn, ale keď budú aj vratky z daní, keď sa ukáže, že je veľmi dobrý výber, že aj tí, ktorí sa skladali na tie verejné financie, aj tí dostanú niečo späť z toho za odmenu. Ďakujem.
Grendel, Gábor, podpredseda NR SR (2022-10-25):
V rozprave teraz vystúpi pán poslanec Lukáš Kyselica.
Ľ. Vážny, poslanec: (2004-10-27):
1. Čl. I § 8 ods. 2 sa slová „štátnej pomoci“ nahrádzajú slovami „z dotácií, príspevkov a grantov podľa zákona o štátnej pomoci“, poznámka 11. Poznámka pod čiarou k odkazu 11 znie: § 4 ods. 2 písm. m) a § 5 ods. 1 písm. a) zákona o štátnej pomoci v znení neskorších predpisov. Odôvodnenie, že sa spresňuje forma štátnej pomoci, to znamená, presne sa vymedzuje, že to môže byť iba dotácia a nie úvery a garancia úrokov štátneho rozpočtu. 2. V čl. I § 12 ods. 1 sa slová „príprava, realizácia a oprava, výstavba diaľnic“ nahrádzajú slovami „realizáciu opráv diaľnic, prípravu a výstavbu diaľnic“. Toto je taký prirodzenejší, z investorského hľadiska, slovosled. 3. V čl. I § 12 sa odsek 1 vkladá nový odsek 2, ktorý znie: „Odsek 2. Na plnenie úloh podľa ods. 1 nie je možné poskytnúť štátnu pomoc“, zatiaľ je tam poznámka len xy, „ak tento zákon neustanovuje inak“. Poznámka pod čiarou k odkazu xy znie: Zákon č. 231 o štátnej pomoci, ostatné odseky sa prečíslujú. Odôvodnenie. V nadväznosti na návrh v bode 1 sa jednoznačne vymedzuje nemožnosť čerpanie inej štátnej pomoci, ako je uvedená v navrhovanom bode 1, t. j. neumožňuje sa čerpanie štátnych úverov, štátnych záruk a podobne, čo predkladateľ viackrát, či už v dôvodovej správe, tak aj na výboroch deklaroval. Mýli ma to, že na jednej strane aj vláda, aj ministerstvo hovoria, že nebudeme čerpať štátne úvery a štátny dotácie, na druhej strane sa to vlastné ministerstvo, mal som možnosť pred pol hodinou sa baviť nie s pánom ministrom k tomuto problému, ale s jeho pracovníkmi, ktorým tento bod tam nejako už vadí. Tak buď hovoríme, že nebudeme čerpať štátne úvery, že nebudeme potrebovať garanciu štátneho rozpočtu k tejto veci a potom to „zadeklarujme“ do zákona alebo teda budeme a netvrďme to na najvyšších miestach, že táto spoločnosť bude sebestačná, samozrejme, pri poskytnutí dotácií, ktoré jej tam mienime dať, že nebude zvyšovať dlhy štátneho rozpočtu, že nebude zvyšovať garanciu štátneho rozpočtu, a potom to tam nedávajme. Ďakujem za pozornosť.
Žitňanská, Lucia, poslankyňa NR SR (2012-05-15):
Ďakujem veľmi pekne. Pán poslanec Číž, ja som len naozaj v dobrej viere, že myslíte vážne tie ústretové slová teraz po voľbách ako vládna strana, tie ústretové slová, ktorými ponúkate aj opozičným stranám priestor na spoluprácu pri dobrých návrhoch a uchádzate sa o dôveru širokého spektra. Som vychádzala z toho, že určite je aj vaším záujmom, aby na pozícii šéfa NBÚ bola osoba, ktorá požíva širšiu dôveru ako len dôveru 83 poslancov strany SMER. A ja si myslím, že by to prispelo k tomu, aby aj NBÚ bola takouto dôveryhodnou inštitúciou. Ďakujem pekne.
Šimečka, Michal, podpredseda NR SR (2024-06-12):
Ďakujem veľmi pekne. Ďalší vystúpi pán poslanec Marek Krajčí. Nech sa páči.
Raši, Richard, poslanec NR SR (2014-09-16):
Dobrý deň prajem. Chcel by som všetkých pozvať na zajtrajšiu preventívnu akciu, bude sa robiť neinvazívne ultrazvukové vyšetrenie srdca a tlaku, tzv. echokardiografické vyšetrenie. Čiže všetci, ktorí máte záujem a chcete vedieť, aký je váš zdravotný stav, na 9.00 hodinu ráno ste pozvaní na zdravotnícky výbor. Ďakujem pekne.
Beluský, Martin, poslanec NR SR (2022-05-06):
Ďakujem. Ja už len v krátkosti. V čase, keď sme pripravovali tento legislatívny návrh, aj keď sme ho predložili do parlamentu, tak neexistovala ešte iná legislatívna iniciatíva a tým chcem deklarovať za navrhovateľov, že keď bude vrátený tento návrh zákona na dopracovanie, my nebudeme za každú cenu vyvíjať teraz nejakú snahu o nejaké blokovanie, šesťmesačnú lehotu a podobne, keďže už tu existuje nejaká ďalšia legislatívna iniciatíva, ktorá je stará iba tri dni, zo strany Národného bezpečnostného úradu, a ktorá sa, ktorá ide teda dobrým smerom. Sú tam tie veci, ktoré sme aj my navrhovali, takže ak bude vrátený na dopracovanie, tak ho nepredložíme znovu práve kvôli tomu, aby sme využili priestor alebo vlastne umožnili vytvoriť priestor na rokovanie o tomto legislatívnom návrhu. Ďakujem.
Blanár, Juraj, podpredseda NR SR (2022-05-05):
Ďalší s faktickou poznámkou pán poslanec Suja.
Jurinová, Erika, podpredsedníčka NR SR (2015-06-19):
Prepáčte, pán poslanec, kľud v sále vás poprosím, páni poslanci!
Grendel, Gábor, podpredseda NR SR (2020-05-15):
Pani poslankyňa Brisudová.
B. Bugár, podpredseda NR SR: (2004-06-25):
(Hlasovanie.) Prítomných je 125 poslancov, za návrh 103, proti 1, zdržalo sa 21. Sme v treťom čítaní . Preto otváram rozpravu a pýtam sa, či sa hlási niekto do rozpravy v rámci tohto čítania. Konštatuje, že nikto. Vyhlasujem rozpravu za skončenú. Pán spravodajca. J. Drgonec, poslanec: Teraz budeme hlasovať o návrhu schváliť návrh zákona v znení pozmeňujúcich a doplňujúcich návrhov ako celok.
Paška, Pavol, predseda NR SR (2013-02-05):
Hlasujeme. (Hlasovanie.) 140 prítomných, 133 proti, 7 sa zdržalo. Tento bod sme neschválili.
Érsek, Árpád, poslanec NR SR (2015-05-13):
Ďakujem za faktické otázky. Moc dlho nebudem k tomu hovoriť. Súhlasím s pánom Čaplovičom, s tým, čo povedal. Samozrejme, politika tam nepatrí, ja som o tom vôbec nerozprával, ale sme už druhýkrát predložili my tú olympijskú rentu a to je druhý iný zákon. Je to podľa mňa štandardnejší zákon, ktorý sa týka len olympijských športov a olympionikov a olympijských víťazov. Čiže tam by sme odbremenili tieto možnosti, či v tom zahrnutý má byť alebo nemá byť šach, majster Európy, majster sveta. Ten zákon, čo sa týka olympijskej renty, je vo svete štandardný. Majú ho Ukrajinci, Maďari, Rusi, Poliaci, Rumuni. Myslím si, že je tu z čoho sa odraziť. Tento zákon je iný v niečom, to sa týka príplatku ku dôchodku. Ale ja si stále myslím, že bezúhonnosť tam musí byť v každom prípade. A nehovorte mi o tom dopingu a tak ďalej, odobratí medaily. Ale niekto môže byť trestaný za to, musím povedať vulgárne, že robí trénera a znásilní svoju žiačku, potom odsedí si v base dva-tri roky. A potom takýto človek bude dostávať tento príplatok za to, že bol špičkový športovec? Špičkový športovec musí byť vzorom ako tréner aj ako športovec. Stretávame sa s týmito viac-menej udalosťami, ktoré sú vo svete a môžu byť aj na Slovensku. A ja neviem, na Slovensku či vôbec sú, možno aj sú alebo možno aj nie sú. Ďakujem pekne.
M. Vášáryová, poslankyňa: (2009-06-26):
Chcela by som len upozorniť na to, čo povedal pán kolega Rafaj. Slovenský Ústav pamäti národa nie je prokurátorskou inštitúciou, tak ako je to v Poľsku napríklad. Ako veľvyslankyňa Slovenskej republiky som umožnila a pozvala som pána Langoša, keď som sa dozvedela, že chystá tento projekt, do Poľska a vtedy sme sa v diskusiách zhodli na tom, že slovenský ÚPN nemôže byť a nemal by byť postavený tak ako poľský, ktorý má svoju vlastnú odnož prokurátorskú. Zdalo sa nám to nevhodné. Samozrejme, historické podmienky v Poľsku sú úplne iné, preto si myslím, že v tomto ohľade slovenský ÚPN, tak ako je nastavený, je v poriadku, vyhovuje tým podmienkam a tej politickej kultúre a tomu spôsobu verejného diškurzu, aký vedieme na Slovensku. Ďakujem pekne.
Viskupič, Marián, poslanec NR SR (2024-01-11):
Ďakujem za slovo. Tak ja ďakujem kolegovi Ondrovi Dostálovi za výborné odborné vystúpenie. V reakcii na jeho vystúpenie by som zároveň chcel povedať, že vystúpiť v rozprave môže priebežne predkladateľ, spravodajca, traja koaliční podpredsedovia, predseda parlamentu, môžu sa prihlásiť aj ďalší ministri, takže diskutovať, ak sa chce, tak sa dá. Ale iné som chcel. Aj mne sa ježili chlpy z toho, čo Ondro hovoril. A ja si dovolím niečo po ňom prečítať a niečo doplniť. Vojna je mier, sloboda je otroctvo, nevedomosť je sila. Štát, ktorý chce mať totálnu kontrolu, ktorý vidí všetko a vie všetko, veľký brat ťa pozoruje. Systém, ktorý sa snaží eliminovať nielen súkromie človeka, ale aj súkromie jeho mysle. Systém, ktorý je neomylný a je jedinou realitou, nie je alternatíva. Sloboda je otroctvo, nič iné ako náš systém neexistuje, žiadna iná moc neexistuje. Preto môže byť dva a dva päť. Minulosť rovnako ako podstata človeka meniť, je tvarovateľná, toto je to, čo síce hovoril George Orwell vo svojom románe 1984, ale o čo sa snaží aktuálna vládna koalícia. Ďakujem.
Paška, Pavol, predseda NR SR (2014-09-10):
(Hlasovanie.) 83 prítomných, všetci boli za. Návrh sme schválili. Pán poslanec Bagačka uvedie v druhom čítaní hlasovanie o vládnom návrhu zákona o pôsobnosti orgánov štátnej správy vo veciach prekurzorov výbušnín, je to tlač 1038. (Hlasovanie o vládnom návrhu zákona o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov , tlač 1038.)
Heger, Eduard, podpredseda vlády a minister financií SR (2020-12-03):
Ďakujem veľmi pekne. Pán predsedajúci, vážená Národná rada, kolegyne, kolegovia, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní: podpredsedníčka vlády a ministerka investícií regionálneho rozvoja a informatizácie Veronika Remišová pre pracovné povinnosti, zastupuje ju minister pôdohospodárstva a rozvoja Ján Mičovský. Minister vnútra Roman Mikulec – pracovné povinnosti, zastupuje ho minister pôdohospodárstva a rozvoja vidieka Ján Mičovský. Podpredseda vlády a minister hospodárstva Richard Sulík – neboli naňho položené otázky. Podpredseda vlády Štefan Holý – neboli naňho položené otázky. Minister práce, sociálnych vecí a rodiny Milan Krajniak – neboli naňho položené otázky. Minister obrany Jaroslav Naď – neboli naňho položené otázky. Minister zdravotníctva Marek Krajčí – neboli naňho položené otázky a minister zahraničných vecí a európskych záležitostí Ivan Korčok – neboli naňho položené otázky. Ďakujem za pozornosť, skončil som.
P. Hrušovský, predseda NR SR: (2004-03-12):
(Hlasovanie.) 134 prítomných, 68 za návrh, 32 proti, 34 sa zdržalo. Konštatujem, že návrh sme schválili. I. Hamarčák, poslanec: Ďalej budeme hlasovať samostatne o bode 9 čl. II tohto veľkého pozmeňujúceho návrhu, ktorý pán poslanec vyňal na osobitné hlasovanie.